钦定古今图书集成/历象汇编/庶征典/第062卷 > 后汉
## 钦定古今图书集成/历象汇编/庶征典/第062卷 > 后汉

### 和帝永元十五年五月戊寅南阳大风

按：《后汉书和帝本纪》云云。

### 安帝永初元年郡国二十八大风拔树

按《后汉书安帝本纪》，不载。　按《五行志》，“永初元年，郡
国二十八大风拔树。是时邓太后摄政，以清河王子
年少，号精耳，故立之，是为安帝。”不立皇子胜，以为安
帝贤，必当德邓氏也。后安帝信谗，废免邓氏，令郡县
迫切，死者八九人，家至破坏。此为瞽霿也。是后西羌
亦大乱凉州十有馀年。

永初二年六月。京师及郡国。四十八。大风拔树
按《后汉书安帝本纪》。不载　按五行志云云。

永初三年五月癸丑，京师大风。

按《后汉书安帝本纪》云云。　按《五行志》。永初三年五
月癸酉。京都大风。拔南郊道梓树九十六枚。〈按纪作癸丑志

作癸酉互异

永初七年八月丙寅，京师大风。

按：《后汉书安帝本纪》云云。

### 元初二年三月癸亥京师大风

按：《后汉书安帝本纪》云云。

元初六年夏四月，沛国、渤海大风。

按《后汉书。安帝本纪》云云。　按《五行志》。元初六年。夏
四月。沛国拔树三万馀枚。渤海大风。

### 永宁元年恒风

按：《后汉书安帝本纪》，“永宁元年冬十月，自三月至是
月，京师及郡国三十三大风。”

### 延光元年十二月京师及郡国二十七大风

按：《后汉书安帝本纪》云云。

延光二年春正月丙辰，河东、颍川大风。夏六月壬午，
郡国十一大风。

按《后汉书安帝本纪》云云。　按《五行志》。是时。安帝信
谗。曲直不分。〈按纪作正月丙辰志作三月丙申互异〉延光三年，京师及郡国三十六大风拔树。

按《后汉书安帝本纪》。不载。　按《五行志》云云。

### 顺帝阳嘉二年正月大风

按《后汉书顺帝本纪》，不载。　按《郎𫖮传》，“𫖮条便宜七
事，一曰：今月十七日戊午，征日也。日加申，风从寅来，
丑时而止。丑、寅、申皆征也。不有火灾，必当为旱。愿陛
下校计缮修之费，永念百姓之劳，罢将作之官，减雕
文之饰，损庖厨之馔，退宴私之乐。《易中孚传》曰：‘阳感
天，不旋日’。如是则景云降集，灾沴息矣。”

### 桓帝建和 年大风拔树昼昏

按《后汉书桓帝本纪》，不载。　按《杨秉传》，桓帝即位，秉
迁侍中尚书。帝时微行私过，幸河南尹梁引府舍。是
日大风拔树，昼昏。秉因上疏谏曰：“臣闻瑞由德至，灾
应事生。《传》曰：‘祸福无门，唯人自召。天不言语，以灾异
谴告。是以孔子迅雷风烈，必有变动。《诗》云：‘敬天之威，
不敢驱驰’。王者至尊，出入有常，警跸而行，静室而止。
自’”非郊庙之事，则銮旗不驾。故《诗》称“自郊徂宫。”《易》曰：
“王假有庙，致孝享也。”诸侯如臣之家，《春秋》尚列其诫，
况以先王法服，而私出盘游，降乱尊卑，等威无序。侍
卫守空宫，绂玺委女妾，设有非常之变，任章之谋，上
负先帝，下悔靡及。臣奕世受恩，得备纳言，又以薄学，
充在讲劝，特蒙哀识，见照日月。恩重命“轻，义使士死，
敢惮摧折，略陈其愚。”帝不纳。

### 灵帝建宁二年大风

按《后汉书灵帝本纪》，不载。　按《五行志》，“建宁二年四
月癸巳，京都大风雨雹，拔郊道树十围已上百馀枚。
其后晨迎气东郊，道于雒水西桥，逢暴风雨，道卤簿
车或发盖，百官霑濡，还不至郊，使有司行礼。”迎气西
郊，亦壹如此。

### 熹平六年以大风诏群臣各陈政要

按《后汉书。灵帝本纪》不载。　按《葵邕传》，“时频有雷霆
疾风，伤树拔木之害。六年七月，制书引咎，诏群臣各
陈政要。”

### 中平二年夏四月庚戌大风

按《后汉书灵帝本纪》云云。

《中平五》年六月丙寅，大风。

按《后汉书灵帝本纪》云云。

### 献帝初平四年六月右扶风大风

按《后汉书献帝本纪》。不载。　按《五行志》云云。